hotchpotch/miracl-hf-unified huggingface dataset:
हीन ग्रह परिपत्र
हीन ग्रह परिपत्र (Minor Planet Circular) एक वैज्ञानिक पत्रिका है जो हर पूर्णिमा पर हीन ग्रह केन्द्र द्वारा प्रकाशित की जाती है। इसमें खगोलशास्त्रीय समीक्षा, हीन ग्रहों व धूमकेतुओं की परिक्रमा कक्षाओं (ओरबिटों) व पंचांग से सम्बन्धित जानकारी, और कुछ प्राकृतिक उपग्रहों से सम्बन्धित जानकारी भी सम्मिलित होती है। नये खोजे गये क्षुद्रग्रह, धूमकेतु व अन्य हीन ग्रह या उनकी कक्षाओं के बारे मे ज्ञात नई जानकारी भी इसमें शामिल की जाती है।
फ़्रॅडरिक नॉमन संस्थापन
फ़्रॅडरिक नॉमन संस्थापन (जर्मन: "Friedrich-Naumann-Stiftung für die Freiheit" या "FNF") उदारवादी राजनीति का एक जर्मन संस्थापन है जो जो मुक्त लोकतान्त्रिक दल से सम्बन्धित है। इस संस्थापन की स्थापना 1958 में जमर्न संघीय गणराज्य के प्रथम राष्ट्रपति थीओडोर हियूस ने की थी और यह वैयक्तिक स्वतन्त्रता और उदारवाद को प्रोत्साहित करता है।
यह संस्थापन प्रोटॅस्टॅण्ट धर्मशास्त्री, फ़्रॅडरिक नॉमन के सिद्धान्तों का पालन करता है। पिछली सदी के आरम्भ में, नॉमन एक अग्रणी जर्मन मुक्त विचारक और राजनीतिज्ञ थे। उन्होंने कृतसंकल्पपूर्वक नागरिक शिक्षा का समर्थन किया। नॉमन का मानना था कि एक कार्यशील लोकतन्त्र के लिए शिक्षित और राजनैतिक दृष्टि से अवगत नागरिकों का होना आवश्यक है। उनके अनुसार, राजनैतिक भागीदारी और तत्पश्चात लोकतन्त्र के लिए नागरिक शिक्षा पूर्वाकांक्षित है। इस प्रकार, यह संस्थापन संगठित उदारवाद का एक अभिकर्ता है। यह नागरिक शिक्षा, अन्तर्राष्ट्रीय राजनीतिक संवाद, और राजनीतिक परामर्श के माध्यम से इसे बढ़ावा देता है। इस संस्थापन के यूरोप, एशिया, अमेरिका, और अफ़्रीका में बहुत से कार्यालय है। इसके जर्मनी के मुक्त लोकतान्तिक दल और लिबरल इण्टरनॅश्नल से भी निकट के सम्बन्ध हैं।
हीन ग्रह नामांकन
हीन ग्रह नामांकन (Minor planet designation) अंतर्राष्ट्रीय खगोलीय संघ के हीन ग्रह केन्द्र की एक प्रक्रिया है जिसके द्वारा बौने ग्रहों और, धूमकेतुओं के अलावा, सौर मंडल की क्षुद्रग्रहों जैसी सभी अन्य छोटी वस्तुओं को एक औपचारिक नाम दिया जाता है। यह नामांकन एक संख्या और एक नाम को मिलाकर किया जाता है। आम तौर पर यह नाम किसी वस्तु के पाए जाने के बाद उसकी कक्षा का अध्ययन करने के उपरांत दिया जाता है। उस से पहले वस्तु को अनौपचारिक नाम से बुलाया जाता है।
क्वान्त (रूसी पत्रिका)
क्वान्त (रूसी: Квант, अंग्रेज़ी: Kvant) रूस की एक लोकप्रिय वैज्ञानिक पत्रिका है जो भौतिकी और गणित सम्बन्धी लेख प्रकाशित करती है। इसे पढ़ने वाले अधिकतर विद्यार्थी और शिक्षक होते हैं। इसका प्रकाशन सोवियत संघ के ज़माने में सन् १९७० में हुआ था और उस देश के खंडीकरण के बाद रूस में जारी रहा। १९९०-२००१ के काल में क्वान्त के कुछ चुने हुए लेख अंग्रेज़ी द्विमासिक पत्रिका 'क्वान्टम मैगज़ीन' में भी प्रकाशित हुए थे। १९९३-२००१ काल में कुछ का अनुवाद यूनानी भाषा में भी किया गया था।
भारतीय भाषा आन्दोलन
भारतीय भाषा आन्दोलन भारत में हिन्दी और भारतीय भाषाओं को उनका उचित स्थान दिलाने के चलाया गया एक आन्दोलन है। यह १६ अगस्त १९८८ को आरम्भ हुआ था। इनका आरोप है कि भारत को अब भी अंग्रेजीदां ही चला रहे हैं। आन्दोलनकारियों की मांग है कि 1968 के भाषाई संसदीय संकल्प को लागू करने के लिए एक सर्वदलीय संसदीय समिति का गठन किया जाये जो देश की सभी क्षेत्रीय भाषाओ के प्रतिनिधिओं के पक्षों को सुनकर अपना निर्णय करे। इस आन्दोलन का उदेश्य प्रत्येक स्तर से अंग्रेजी की अनिवार्यता को समाप्त करके भारतीय भाषाओ को लागू करवाना है – यह भावना 1968 के भाषाई संसदीय संकल्प में पहले से निहित है, यह अब ही उपजी कोई नयी मांग नहीं है।भारतीय भाषा आन्दोलन 16 अगस्त १९८८ में आरम्भ हुआ था जिसमें इसके पुरोधा स्व. राजकरण सिंह के नेतृत्व में संघ लोकसेवा आयोग की चैखट (गेट) पर १४ वर्ष तक ऐतिहासिक धरना दिया गया। इस धरने में भारत के पूर्व राष्ट्रपति ज्ञानी जैलसिंह , पूर्व प्रधानमंत्री अटल बिहारी वाजपेयी व विश्वनाथ प्रताप सिंह, पूर्व उपप्रधानमंत्री देवीलाल व लालकृष्ण आडवाणी, वर्तमान केन्द्रीय मंत्री राजनाथ सिंह व रामविलास पासवान, कामरेड इन्द्रजीत गुप्त सहित चार दर्जन से अधिक वरिष्ठ जनप्रतिनिधी इस धरने में सम्मलित हो चुके हैं। सन 2002 में अटलबिहारी वाजपेई की सरकार ने आन्दोलन को समाप्त करने के लिये राजी कर लिया था।
इसी के तहत भारतीय भाषा आंदोलन, संसद की चैखट- जंतर मंतर पर आंदोलन के पुरोधा पुष्पेन्द्र चैहान व महासचिव देवसिंह रावत सहित तमाम आन्दोलनकारियों ने 21 अप्रैल 2013 से अखण्ड धरना दे रखा है। जिसके समर्थन में महात्मा गांधी के पोते कानू गांधी, विश्वविख्यात योगगुरू स्वामी रामदेव, पूर्व केन्द्रीय मंत्री सोमपाल शास्त्री सहित अनेक वरिष्ठ देशभक्त सम्मलित हुए हैं।
इस आन्दोलन के कारण ही संघ लोक सेवा आयोग की परीक्षा में सी-सैट से अंग्रेजी की अनिवार्यता हटायी गयी।
उल्लेखनीय है कि 18 जनवरी 1968 को भारतीय संसद ने एक भाषाई संसदीय संकल्प पारित किया था। लेकिन इस संसदीय संकल्प के 20 वर्षो तक लागू नहीं होने के कारण 16 अगस्त 1988 को संघ लोक सेवा आयोग के मुख्य गेट पर विश्व का सबसे लम्बा धरना आरम्भ किया गया था।
पोटैशियम परमैंगनेट
पोटैशियम परमैंगनेट (Potassium permanganate) एक अकार्बनिक रासायनिक यौगिक है जिसका अणुसूत्र KMnO है। यह प्रबल आक्सीकारक है। जल में घुलकर यह तीव्र गुलाबी या बैंगनी रंग का विलयन बनाता है।पोटेशियम परमेगनेट का जलीय विलयन बीजों की जीवन क्षमता ज्ञात करने के लिए गुणवत्ता युक्त मिश्रण है।
थौंकन्हे (पत्रिका)
थौंकन्हे नेपाल में छपने वाली नेपालभाषा की एक पत्रिका है। इसका प्रकाशन २१ मई १९५१ को आरम्भ हुआ। हालांकि कोलकाता, भारत से १९२५ में 'बुद्ध धर्म व नॆपाल भाषा' नामक नेपालभाषाई पत्रिका छपनी शुरु हो गई थी, थौंकन्हे नेपाल में प्रकाशित होने वाली पहली नेपालभाषाई पत्रिका मानी जाती है। बीच में यह १९५७ से लेकर १९९२ के लम्बे अरसे के लिये प्रकाशित होनी बंद हो गई थी लेकिन १९९२ में इसकी छपाई फिर से आरम्भ हो गई।
राष्ट्रीय कौशल विकास संस्था
राष्ट्रीय कौशल विकास संस्था (National Skill Development Agency (NSDA)) भारत सरकार के कौशल विकास एवं उद्यमिता मंत्रालय के अधीन के स्वायत्त संस्था है जो भारत सरकार एवं निजी क्षेत्र द्वारा कौशल विकास के क्षेत्र में किये जाने वाले कार्यों में समन्वय स्थापित करने का कार्य करती है। इसकी स्थापना ०६ जून २०१३ को हुई थी।
घराट
घराट उत्तराखण्ड में परम्परागत रूप से प्रयुक्त एक प्रकार का जलचालित यंत्र (पनचक्की) है जो गेहूँ आदि पीसने के काम आता है। आजकल वियुतचालित आटा-चक्कियों के अधिकाधिक प्रयोग से घराट का प्रचलन बहुत कम हो गया है।
परम्परागत 'घराट' पर गांव-गांव में आटा पीसने का काम उस समय से यहां चल रहा है जब किसी ने वैकल्पिक ऊर्जा को एक अभियान के रूप में कभी लेने की कल्पना भी न की होगी। सूदूर गांवों में, जहां सड़क-बिजली जैसी सुविधाएं कभी पहुंची भी न थीं, वहां उस दौर में गांव से निकलने वाली जलधाराओं के सहारे आटा, मसाला, दाल पीसने का काम 'घराट' के सहारे चला करता था और आज भी चल रहा है। 'पनचक्की' अब केवल आटा-मसाले ही नहीं पीस रही बल्कि अब अपनी खुद की बिजली भी पैदा कर रही है। नैनीताल जिले में सडि़याताल के आस-पास ऐसे सोलह 'घराट' हैं जिनमें बिजली पैदाकर गांव वाले न सिर्फ अपने घर बल्कि आस-पास के घरों को भी रौशनी दे रहे हैं। भारत सरकार के वैकल्पिक ऊर्जा विभाग ने इन्हें आर्थिक अनुदान देकर बिजली उत्पादन के लिए प्रेरित किया है।
वैकल्पिक ऊर्जा
ऊर्जा के उन सभी स्रोतों को वैकल्पिक ऊर्जा (Alternative energy) कहते हैं जो जीवाश्म ऊर्जा के विकल्प हों। उदाहरण के लिये, पवन ऊर्जा, जलविद्युत, सौर ऊर्जा आदि।
वैकल्पिक ऊर्जा :- वर्तमान समय में पारम्परिक ऊर्जा खत्म होते जा रहे है। जिस कारण से वैज्ञानिक अपने रिसर्च से गैर पारंपरिक ऊर्जा स्रोतों को भी उपयोग में ला रहे हैं। जिससे पारंपरिक उर्जा स्रोतों का उपयोग कम होगा, और गैर पारंपरिक ऊर्जा स्रोत से लोगो को फायदा होगा । इन्हें वैकल्पिक ऊर्जा भी कहा जाता है ।। उदाहरण- सौर्य ऊर्जा, पवन ऊर्जा, सामुद्रिक ऊर्जा आदि ।
सुसाइड स्क़्वाड (फ़िल्म)
सुसाइड स्क़्वाड (अंग्रेजी; Suicide Squad) वर्ष २०१६ की अमेरिकी सुपरहीरो फ़िल्म है जो डीसी काॅमिक्स के खलनायकों के दल पर रखे समान नाम पर ही आधारित है। डीसी के विस्तृत सृष्टि की यह बतौर तीसरा संस्करण है, वहीं फ़िल्म का लेखन और निर्देशन डेविड ऐयेर द्वारा किया गया है, तथा फ़िल्म में कई नामी अदाकारों जैसे विल स्मिथ, जैरेड लेटो, मार्गो रॉबी, जाॅयल किनामैन, वियोला डेविस, जय काॅर्टनी, जय हेर्नैन्डेज़, एडेवैल एकिनुये-एगबैज, इके बारिनहाॅल्तज़, स्काॅट इस्टवुड एवं कारा डेलेविंग्ने आदि को शामिल किया गया है। फ़िल्म सुसाइड सक़्वाड की कहानी अनुसार, एक खुफिया सरकारी एजेंसी की प्रमुख एमाण्डा वैलेर के नेतृत्व में कुछ कैदी सुपरविलेनों को एक घातक व खतरनाक अभियान के लिए बहाल करती है और एक भयानक आशंका से दुनिया बचाई जाती है, जो बतौर उनको सजा सुनाए जाने बदले यह अवसर मिलता है। फरवरी २००९ से ही, सुसाइड सक्वाड के विकास का काम वाॅर्नर ब्राॅस. पिक्चर्स जारी कर चुकी थी। ऐयेर को भी सितंबर २०१४ में फ़िल्म लेखन और निर्देशन के लिए नियुक्त कर लिया गया, तथा अक्टूबर से, कास्टिंग प्रक्रिया आरंभ की गई। प्रमुख फोटोग्राफी की शुरुआत अप्रैल १३, २०१५ में, टोरांटो, ऑन्टैरियो, कनाडा से हुई जिसमें अतिरिक्त फ़िल्मांकन के लिए शिकागो, इलिनोइस को चुना गया और अगस्त में जाकर समाप्त किया गया।
सुसाइड सक़्वाड का प्रिमियर न्यू याॅर्क सिटी में अगस्त १, २०१६, को किया गया और अगस्त ५, २०१६ को थियटरों, में 2डी, 3डी तथा आईमैक्स 3डी में प्रदर्शित किया गया। फ़िल्म ने $२६७ करोड़ से ज्यादा का व्यवसाय भी किया। फ़िल्म के प्रतिक्रिया पर समीक्षकों ने काफी नकारात्मकता राय दी, जहाँ आलोचकों ने फ़िल्म का निर्देशन व संपादन काफी अव्यवस्थित लगा, पटकथा में भी गड़बड़ी देखी गई, और पात्रों के विस्तार में भी बारीकी नहीं रखी गई, हालाँकि अभिनय प्रदर्शन एवं वर्धित हास्य को लेकर पिछली डीसी के विस्तृत सृष्टि की फ़िल्मों में काफी सराहनीय प्रशंसा की गई।
फ़िल्मांकन का आरंभ अप्रैल १३, २०१५ से किया गया।[54][55] वहीं इस अप्रैल २६ व २७ को, फ़िल्मांकन के लिए द हाई स्टीकहाउस की जगह को रखा गया।[56] फ़िल्म में मौजूद "बर्फिले तूफान" वाले दृश्य को अप्रैल २९ में एडलैयडी सेंट. और चिंग लैन में फ़िल्माया गया।[57] मई ५ को, कुछ विशाल दृश्यों के लिए टोरांटो के डाउनटाउन बाद योन्गे और ड्युनडास सक्वाएर में भी फ़िल्मांकन किया गया। वहीं रात को फ़िल्मांकन दरम्यान कुछ निजी वजहों कई सड़क चिन्हों को हटाया गया था।[58] प्रमुख फोटोग्राफी को अगस्त २०१५ में लपेटते हुए आखिर में शिकागो स्थित इलिनोइस में भी अतिरिक्त फ़िल्मांकन किया गया।[59][60] ऐयेर जून २४, २०१६ तक फ़िल्मांकन पूर्ण होने तक पुष्टि कर चुके थे।[61] और इसकी पुष्टि ज़ैक स्नायडर ने द फ्लैश के दृश्य को फ़िल्मांकन करने बाद ही किया। [62] मार्च २०१६ में, वाॅर्नर ब्राॅस. द्वारा यह घोषणा हुई वे ऐयेर तथा स्माइथ के साथ आगामी सिक्विल में वापसी करेंगे, जब २०१७ में शूटिंग होगी।[113][114]
पाताल भुवनेश्वर
पाताल भुवनेश्वर चूना पत्थर की एक प्राकृतिक गुफा है, जो उत्तराखण्ड के पिथौरागढ़ जिले में गंगोलीहाट नगर से १४ किमी दूरी पर स्थित है। इस गुफा में धार्मिक तथा ऐतिहासिक दृष्टि से महत्वपूर्ण कई प्राकृतिक कलाकृतियां स्थित हैं। यह गुफा भूमि से ९० फ़ीट नीचे है, तथा लगभग १६० वर्ग मीटर क्षेत्र में विस्तृत है।
इस गुफा की खोज राजा ऋतुपर्णा ने की थी, जो सूर्य वंश के राजा थे और त्रेता युग में अयोध्या पर शासन करते थे। स्कंदपुराण में वर्णन है कि स्वयं महादेव शिव पाताल भुवनेश्वर में विराजमान रहते हैं और अन्य देवी देवता उनकी स्तुति करने यहां आते हैं। यह भी वर्णन है कि राजा ऋतुपर्ण जब एक जंगली हिरण का पीछा करते हुए इस गुफा में प्रविष्ट हुए तो उन्होंने इस गुफा के भीतर महादेव शिव सहित ३३ कोटि देवताओं के साक्षात दर्शन किये थे। द्वापर युग में पाण्डवों ने यहां चौपड़ खेला और कलयुग में जगदगुरु आदि शंकराचार्य का ८२२ ई के आसपास इस गुफा से साक्षात्कार हुआ तो उन्होंने यहां तांबे का एक शिवलिंग स्थापित किया।
गुफा के अंदर जाने के लिए लोहे की जंजीरों का सहारा लेना पड़ता है यह गुफा पत्थरों से बनी हुई है इसकी दीवारों से पानी रिस्ता रहता है जिसके कारण यहां के जाने का रास्ता बेहद चिकना है। गुफा में शेष नाग के आकर का पत्थर है उन्हें देखकर एेसा लगता है जैसे उन्होंने पृथ्वी को पकड़ रखा है। इस गुफा की सबसे खास बात तो यह है कि यहां एक शिवलिंग है जो लगातार बढ़ रहा है। वर्तमान में शिवलिंग की ऊंचाई 1.50 feet है और शिवलिंग को छूने की लंबाई तीन feet है यहां शिवलिंग को लेकर यह मान्यता है कि जब यह शिवलिंग गुफा की छत को छू लेगा, तब दुनिया खत्म हो जाएगी। संकरे रास्ते से होते हुए इस गुफा में प्रवेश किया जा सकता है।
कुछ मान्यताओं के अनुसार, भगवान शिव ने क्रोध के आवेश में गजानन का जो मस्तक शरीर से अलग किया था, वह उन्होंने इस गुफा में रखा था। दीवारों पर हंस बने हुए हैं जिसके बारे में ये माना जाता है कि यह ब्रह्मा जी का हंस है। गुफा के अंदर एक हवन कुंड भी है। इस कुंड के बारे में कहा जाता है कि इसमें जनमेजय ने नाग यज्ञ किया था जिसमें सभी सांप जलकर भस्म हो गए थे। इस गुफा में एक हजार पैर वाला हाथी भी बना हुआ है।
बाहुबली के गाने
बाहुबली के गाने के गानों की सूची है।
सिंगम २
सिंगम २ भारतीय तमिल फ़िल्म है। जो 2010 में बनी सिंगम का ही दूसरा भाग है। इसका निर्देशन हरी ने किया है व निर्माण एस लक्ष्मण कुमार ने किया है। इसमें सूर्या, अनुष्का शेट्टी, हंसिका मोटवानी और विवेक मुख्य भूमिका में हैं। यह फ़िल्म 5 जुलाई 2013 को सिनेमाघरों में प्रदर्शित हुई।
यह फ़िल्म का अनुवादित संस्करण 5 जुलाई 2013 को तेलुगू में यमुडु २ और 2 अगस्त को हिन्दी में मैं हूँ सूर्या: सिंगम २
नाम से प्रदर्शित हुई।
भारत का त्रिचरण नाभिकीय कार्यक्रम
भारतीय नाभिकीय विद्युत उत्पादन कार्यक्रम के अन्तर्गत एक तीन-चरणीय कार्यक्रम (चरण 1, चरण 2, चरण 3) का समावेश है। यह योजना होमी जहांगीर भाभा द्वारा 1950 के दशक में बनायी गयी थी। इसका उद्देश्य दक्षिण भारत के समुद्रतटीय क्षेत्रों में पाये जाने वाले मोनाजाइट रेत में पाये जाने वाले यूरेनियम तथा थोरियम का उपयोग करते हुए दीर्घ अवधि में भारत को ऊर्जा क्षेत्र में स्वावलम्बी बनाना था। ध्यात्व्य है कि भारत के पास थोरियम के भारी भण्डार हैं। भारत के नाभिकीय कार्यक्रम के तीन चरण ये हैं-
जिसमें निम्नलिखित का उपयोग होता है :
प्राकृतिक यूरेनियम का संयोजन इस प्रकार है - 0.7% विखण्डनीय U-235 तथा शेष U-238
पहले दो संयन्त्र क्वथन जल रिएक्टर (ब्वायलिंग वाटर रिएक्टर) थे जो कि आयातित प्रौद्योगिकी पर आधारित थे। बाद वाले संयन्त्र स्वदेशी अनुसन्धान एवं विकास प्रयासों द्वारा बनाए गये PHWR प्रकार के हैं। भारत ने इस प्रौद्योगिकी में पूर्ण आत्मनिर्भरता प्राप्त कर ली है और कार्यक्रम का यह चरण औद्योगिक डोमेन में है।भुक्तशेष ईंधन का पुनर्संसाधन ==> विवृत्त अथवा संवृत चक्र की विधि द्वारा
विवृत चक्र का सन्दर्भ अपशिष्ट उपचार के बाद सम्पूर्ण अपशिष्ट निपटान से है। इसके परिणामस्वरुप यूरेनियम की ऊर्जा क्षमता का बृहत् उपयोग दिखाई पड़ता है। (लगभग 2% का उपयोग होता है)
संवृत चक्र का सन्दर्भ U-238 एवं Pu-239 के रासायनिक पृथक्करण और आगे पुनश्चक्रण से जबकि अन्य रेडियो सक्रिय विखण्डन पदार्थों का उनकी अर्धायु एवं सक्रियता के अनुसार पृथक्करण किया गया तथा छँटाई की गई तथा उनकी न्यूनतम पर्यावरणीय असामान्यताओं का समुचित प्रकार से निपटान किया गया। भारत के नाभिकीय विद्युत उत्पादन के द्वितीय चरण में रिएक्टर प्रचालन के प्रथम चरण से प्राप्त Pu-239 का मुख्य ईंधन के रूप में तीव्र प्रजनक रिएक्टर (एफबीआर FBR) में उपयोग करने पर विचार किया गया है। भारत के नाभिकीय विद्युत उत्पादन कार्यक्रम के तृतीय चरण में प्रजनक रिएक्टरों में U-233 ईंधन का प्रयोग किया जाना है। भारत में थोरियम के विशाल भण्डारों को देखते हुए U-233 ईंधन के प्रयोग से संचालित होने वाले प्रजनक रिएक्टरों का अभिकल्पन एवं प्रचालन संभव है।
नेहरु स्मारक संग्रहालय एवं पुस्तकालय
नेहरु स्मारक संग्रहालय एवं पुस्तकालय (Nehru Memorial Museum & Library (NMML)) नयी दिल्ली स्थित एक संग्रहालय एवं पुस्तकालय है। इसका लक्ष्य भारत के स्वतंत्रता संग्राम संजोना तथा उसका पुनर्निर्माण अकरना है। यह तीन मूर्ति भवन के प्रांगण में स्थित है। इसकी स्थापना १९६४ में जवाहरलाल नेहरू के देहान्त के उपरान्त किया गया। यह भारत सरकार के संस्कृति मंत्रालय के अन्तर्गत एक स्वायत्त संस्था है।
मूलतः यह भारत के प्रथम प्रधानमंत्री जवाहरलाल नेहरु का सरकारी आवास था। इसके चार स्कन्ध हैं- स्मारक संग्रहालय, आधुनिक भारत से संबंधित पुस्तकालय, समसामयिक अध्ययन केन्द्र और नेहरु तारामण्डल।
इसके उद्देश्य निम्नलिखित हैं-
एम आर श्रीनिवासन
मलूर रमास्वामी श्रीनिवासन (जन्म: ०५ जनवरी १९३०) भारत के परमाणु वैज्ञानिक, इंजीनियर हैं। १९८७ में वे भारत के परमाणु ऊर्जा आयोग के अध्यक्ष नियुक्त किये गये थे।भारत के नाभिकीय ऊर्जा कार्यक्रम के विकास में उनका महत्वपूर्ण योगदान है। दाबित भारी जल रिएक्टर (PHWR) के विकास में भी उनकी महत्वपूर्ण भूमिका रही। २०१५ में उन्हें पद्मविभूषण से सम्मानित किया गया। ये महाराष्ट्र से हैं।
सेलीटार वांतरिक्ष विहार
सिंगापुर के उत्तरी हिस्से में 'सेलीटार वांतरिक्ष विहार' एक व्यावसायिक क्षेत्र है जहाँ विमान और इससे जुड़े क्षेत्र की कंपनियों के कार्यालय हैं। इसी से सटा सेलीटार विमान अड्डा है जो सिंगापुर के ३ हवाई अड्डों में से सबसे पुराना विमान पत्तन है। इसको अंग्रेज़ी में Seletar Aerospace Park कहते हैं। यहाँ एअरबस, रॉल्स-रॉइस, बेल हेलीकॉप्टर, बॉम्बार्डियर जैसी कंपनियों के ऑफ़िस हैं।
दाबित जल रिऐक्टर
विश्व के अधिकांश नाभिकीय रिएक्टर दाबित जल रिऐक्टर (Pressurized water reactors (PWRs)) ही हैं (किन्तु जापान और कनाडा के रिएक्टर इस श्रेणी में नहीं हैं)। ये तीन तरह के होते हैं-
राहुल देव (बहुविकल्पी)
'राहुल देव' नाम के कई प्रसिद्ध व्यक्ति हैं-
राहुल देव (पत्रकार)
राहुल देव वरिष्ट पत्रकार, हिन्दीसेवी तथा भारतीय भाषाओं के संवर्धन के पक्षधर हैं। वे 'सम्यक न्यास' के न्यासी हैं।
हिन्दी के बारे में उनका विचार है कि अगर हिंदी के महत्व की बात करें तो आज़ादी के बाद से हिंदी का महत्व बढ़ा है, बढ़ रहा है, बढ़ता रहेगा और बढ़ना भी चाहिए। हिंदी को मजबूत करने के लिए सरकार को बहुत प्रयास करने होंगे। सरकार को चाहिए की वो प्राथमिक शिक्षा में माध्यम के तौर पर मातृभाषाओं को बनाए रखे। अगर प्राथमिक शिक्षा में मातृ भाषाओं को निकाल दिया गया तो केवल हिंदी ही नहीं बल्कि भारत की अन्य क्षेत्रीय भाषाओं को भी अंग्रेजी के हाथों बिकने से कोई नहीं रोक सकता।
रंगवती
रंगवती (ओडिया : रंगबती) ओडिशा का एक अत्यन्त लोकप्रिय रिकार्ड किया गया गाना है। यह गाना पहली बार १९७० के दशक के मध्य में आकाशवाणि से रेकॉर्ड किया गया था। यह संबलपुरी बोली में है।पु: एहे रंगबती रे रंगबती  हो रंगबती रे रंगबती ए.. रंगबती रंगबती कनकलता हसि पदे कहलो कथा हाए रंगबती रंगबती कनकलता हसि पदे कहलो कथा  झि: हाएगो लाजे लाजे गो लाजे लाजे ए लाजे लाजे गो लाजे लाजे  हाए लाजे लाजे नइँ याउछे मथागो नाइँकर नाइँकर अथा  ए.. लाजे लाजे नइँयाउछे मथा गो नाइँकर नाइँकर अथा  उभय़: सपन रजार् सपन सपन रजार् सपन रानिर् लागे सुतार् माले हेलान गुँथा पु: रंगबती रंगबती
झि: ए आखिन् आसिछे केते सपन  ए जीबरधन जीबर् जीबन गलार रतनरे हे.. ए आखिन् आसिछे केते सपन  ए जीबरधन जीबर् जीबन गला रतनरे  पु: बने मल्ली महकन हो बने मल्ली महकन बने मल्ली महकन आहा मोर धन केड़े मिलन छन छन हेसि मन  हाए आहा मोर धन केड़े मिलन छन छन हेसि मन  उभय़: दिहि खंजि गला सांगर् सरिसा  दिहि खंजि गला सांगर् सरिसा  उबु टुबु मने करे सुरुता  पु: रंगबती रंगबती
झि: देखुन् थिमि तुमर् चका बदन  रजा रतन मुहुँ दर्पन करि यतन रे... हे..  देखुन् थिमि तुमर् चका बदन  रजा रतन मुहुँ दर्पन करि यतन रे... पु: भंगाघरे चका जह्न रे  भंगाघरे चका जह्न भंगाघरे चका जह्न तुहि मोर् धन फुल चन्दन पुरिथिबा दुहि कान  हाए... तुहि मोर् धन फुल चन्दन पुरिथिब दुहि कान  उभय़: बासु गाँ साहि आमर् पड़िशा बासु गाँ साहि आमर् पड़िशा जूई जाई मल्ली अपराजिता  पु: रंगबती रंगबती झि: तुमे मोर् हेइछ चकरि गुना मलि दहना सुना बरना मनर् झरना गो हे... तुमे मोर् हेइछ चकरि गुना मलि दहना सुना बरना मनर् झरना गो  पु: मह महकिआ हीनारे  मह महकिआ हीना  मह महकिआ हीना तुहि मोर् सुना गिलेथि गिना तोर् बिने मुहिँ बणा हाए तुहि मोर् सुना गिलेथि गिना तोर् बिने मुहिँ बणा उभय़: नूआ गढ़ि देमा भारत् सुरुता  नूआ गढ़ि देमा भारत् सुरुता युगे युगे कथा गाएँबा गीता पु: रंगबती रंगबती ए रंगबती रे रंगबती हो रंगबती रे रंगबती हाए रंगबती रंगबती कनकलता हसि पदे कहलो कथा ए.. रंगबती रंगबती कनकलता हसि पदे कहलो कथा  झि: हएगो लाजे लाजे गो लाजे लाजे ए.. लाजे लाजे गो लाजे लाजे  हाए लाजे लाजे नइँ याउछे मथा गो  नाइँकर नाइँकर अथा  ए.. लाजे लाजे नइँयाउछे मथा गो  नाइँकर नाइँकर अथा  उभय़: सपन रजार् सपन सपन रजार् सपन रानिर् लागि सुता माले हेलान गुँथा पु: रंगबती रंगबती हे रंगबती रे रंगबती झि: होए गो लाजे लाजे गो लाजे लाजे पु: एहे रंगबती रे रंगबती झि: होए गो लाजे लाजे गो लाजे लाजे पु: एहे रंगबती रे रंगबती झि: होए गो लाजे लाजे गो लाजे लाजेLast edit by Debendra Patel
१० हायजीया
१० हायजीया (10 Hygiea) हमारे सौर मंडल का चौथा सबसे बड़ा क्षुद्रग्रह है। यह क्षुद्रग्रह घेरे में स्थित है और ३५०-५०० किमी के लगभग अंडाकार आकार के साथ इसमें क्षुद्रग्रह घेरे के कुल द्रव्यमान (मास) का क़रीब २.९% इसी एक क्षुद्रग्रह में निहित है। यह C-श्रेणी क्षुद्रग्रहों का सबसे बड़ा सदस्य है और एक गाढ़े रंग की कार्बनयुक्त सतह रखता है। अपने गहरे रंग के कारण इसे अपने बड़े आकार के बावजूद पृथ्वी से देखना कठिन है।
१० हायजीया का नाम इससे मिलते-जुलते हायजीया परिवार नामक क्षुद्रग्रह परिवार]] को दिया गया है जिसका यह सबसे बड़ा सदस्य भी है।
हायजीया परिवार
हायजीया परिवार (Hygiea family) क्षुद्रग्रह घेरे के बाहरी भाग में मिलने वाले C-श्रेणी व B-श्रेणी के कार्बनयुक्त क्षुद्रग्रहों का एक क्षुद्रग्रह परिवार है। इस परिवार का नाम १० हायजीया नामक भीमकाय क्षुद्रग्रह पर पड़ा है। १० हायजीया का आकार क़रीब ४०० किमी है लकिन बाक़ी हायजीया क्षुद्रग्रहों का आकार इससे काफ़ी कम है। हायजीया परिवार का ९०% से ज़्यादा द्रव्यमान (मास) इस एक क्षुद्रग्रह में निहित है। १० हायजीया के बाद, ७० किमी के आकार वाले ३३३ बडीनीया (333 Badenia) और ५३८ फ़्रीडरिक (538 Friederike) इस परिवार के सबसे बड़ा क्षुद्रग्रह है। उनके बाद अन्य सदस्य ३० किमी से कम आकार के हैं।
G-श्रेणी क्षुद्रग्रह
G-श्रेणी क्षुद्रग्रह (G-type asteroid) असाधारण कार्बन-युक्त क्षुद्रग्रह होते हैं। इस श्रेणी का सबसे बड़ा सदस्य १ सीरीस है, जो सबसे विशाल क्षुद्रग्रह भी है। केवल ५% क्षुद्रग्रह इस श्रेणी के होते हैं।
G-श्रेणी के क्षुद्रग्रह वैसे तो C-श्रेणी क्षुद्रग्रहों से मिलते-जुलते होते हैं लेकिन वे पराबैंगनी किरणें सोख लेते हैं जो उनकी बनावट में मृत्तिका (मिट्टी या क्ले) और अभ्रक (माइका) की मौजूदगी का संकेत है।
लॉर्ड कॉर्नवालिस
लॉर्ड कॉर्नवालिस फोर्ट विलियम प्रेसिडेंसी के गवर्नर जनरल रहे थे। वह बंगाल का गवर्नर जनरल थे । इन्होंने 1793 ईस्वी में बंगाल में स्थायी बन्दोबस्त के रूप में एक नई राजस्व पद्धति की शुरूआत की। इनके समय में जिले के सभी अधिकार कलेक्टर को दिया गया और इसे ही भारतीय सिविल सेवा का जनक माना जाता है। इन्होंने कंपनी के कर्मचारियों के व्यक्तिगत व्यापार पर प्रतिबन्ध लगा दिया। इन्होंने भारतीय न्यायाधीश युक्त जिला अदालतों को समाप्त कर उसके स्थान पर चार भर्मण करने वाली अदालतें ,जिनमे तीन बंगाल के लिये ओर एक बिहार के लिए नियुक्त की गई। 1793 में प्रसिद्ध कॉर्नवालिस कोड का निर्माण करवाया,जो शक्तियो के पृथकीकरण सिद्धान्तों पर आधरित थी। जिले में पुलिस थाना की स्थापना कर एक दरोगा को इसका इंचार्ज बनाया।
लार्ड कार्नवलिस एकमात्र गवर्नर थे जिनकी समाधि भारत में *गाजीपुर* (उत्तर प्रदेश) में स्थित है कानवलिस ने श्रीरंगपटनम की संधि की टिपु सुल्तान के साथ
पासाएटेन नदी
पासाएटेन नदी  कनाडा के ब्रिटिश कोलम्बिया प्रदेश मैं बहनें वाला एक नदी है।
S-श्रेणी क्षुद्रग्रह
S-श्रेणी क्षुद्रग्रह (S-type asteroid) ऐसे क्षुद्रग्रहों की श्रेणी होती हैं जिनमें सिलिका की मात्रा अधिक हो, यानि यह पत्थरीले क्षुद्रग्रह होते हैं। सारे क्षुद्रग्रहों में से लगभग १७% इस श्रेणी के होते हैं और, C-श्रेणी क्षुद्रग्रहों के बाद यह दूसरी सबसे बड़ी श्रेणी है।
एस॰एस॰ राजमौली
एस॰एस॰ राजामौली (; जन्म : १० अक्टूबर १९७३, कर्नाटक, कोडुरी श्रीसैला श्री राजमौली) एक भारतीय फ़िल्म निर्देशक तथा पटकथा लेखक है इन्होंने ज्यादातर तेलुगु फ़िल्मों में ही निर्देशन किया है৷ मघधीरा (२००९), ईगा (२०१२), तथा २८ अप्रैल २०१७ को प्रदर्शित हुई से अपनी पहचान बनाई। इनके पिता भी एक फ़िल्म निर्माता हैं।
X-श्रेणी क्षुद्रग्रह
X-श्रेणी क्षुद्रग्रह (X-type asteroid) क्षुद्रग्रहों की एक श्रेणी है जिसके सदस्यों के उत्सर्जन वर्णक्रम (एमिशन स्पेक्ट्रम) में समानता है हालांकि वास्तव में इस श्रेणी के क्षुद्रग्रहों में बहुत विविधता है।
थोलेन श्रेणीकरण में X-श्रेणी को ऐल्बीडो (चमकीलेपन) के आधार पर तीन उपश्रेणियों में बांटा जाता है:
SMASS श्रेणीकरण में X-श्रेणी को ऐल्बीडो की बजाए क्षुद्रग्रहों के वर्णक्रम गुणों के आधार पर बांटा जाता है:
M-श्रेणी क्षुद्रग्रह
M-श्रेणी क्षुद्रग्रह (M-type asteroid) क्षुद्रग्रहों की एक श्रेणी है जिसके सदस्यों की बनावट के बारे में केवल अधूरी जानकारी ही उपलब्ध है। इनका ऐल्बीडो (चमक) मध्यम, और उसका माप ०.१ से ०.२ के बीच होता है। M-श्रेणी क्षुद्रग्रहों की तीसरी सबसे बड़ी श्रेणी है।
M-श्रेणी क्षुद्रग्रहों में से कुछ (लेकिन सब नहीं) निकल और लोहे के बने होते हैं, जिसमें कभी-कभी पत्थर भी होता है। खगोलशास्त्रियों का अनुमान है कि यह ऐसे क्षुद्रग्रहों के अन्दरूनी भाग होते हैं जिनमें सामग्री (धूल, बर्फ़, पत्थर व धातु) का परतीकरण हो चुका हो और जिन्हें ठोकर लगने से उनके भाग उखड़ गए हो। M-श्रेणी क्षुद्रग्रह पृथ्वी पर गिरने वाले लौह उल्काओं के स्रोत माने जाते हैं। ध्यानयोग्य है कि बहुत से M-श्रेणी क्षुद्रग्रह धातु के नहीं होते और कुछ की संरचना C-श्रेणी क्षुद्रग्रहों से मिलती-जुलती होती है।
M-श्रेणी क्षुद्रग्रहों के उत्सर्जन वर्णक्रम (एमिशन स्पेक्ट्रम) लालिमा दिखाते हैं और अक्सर उनमें कोई विशेष अवशोषण बैंड () नहीं दिखते, हालांकि कुछ में ०.७५ माइक्रोमीटर से अधिक और ०.५५ माइक्रोमीटर से कम तरंगदैर्घ्य (वेवलेंथ) पर हलके अवशोषण बैंड भी मिलते हैं।
प्रथम गोलमेज सम्मेलन
प्रथम गोलमेज सम्मेलन 12 नवम्बर ,1930 से 13 जनवरी ,1931 तक लन्दन में आयोजित किया गया था। यह सम्मेलन कांग्रेस के बहिष्कार के फलस्वरूप 19 जनवरी , 1931 को समाप्त हो गया था।
यह समेलन 12 नवम्बर को प्राम्भ हुआ था जिसका उद्घाटन ब्रिटिश सम्राट जार्ज पंचम द्वारा किया गया तथा इसकी अध्यक्षता ब्रिटिश प्रधानमंत्री रैम्जे मैकडोनाल्ड द्वारा की गई थी इस सम्मेलन में भाग लेने वाले भारतीय,मदन मोहन मालवीय ,डॉक्टर भीमराव अंबेडकर ,आगा खां ,मोहम्मद अली ,जिन्ना एवं के टी पॉल प्रमुख थे 1-इस समय भारत का गवर्नर जनरल लॉर्ड इरविन था! 2-इस समय ब्रिटेन के पीएम मैकडोनाल्ड थे 3इसमे लगभग 89 सदस्यों ने भाग लिया था जिनमे 13 ब्रिटिश राजनीतिक दलों से व शेष 76 भारतीय जिनमे 16 भारतीय नरेश थे
याकूब मेमन
याकूब अब्दुल रज़ाक मेमन (30 जुलाई 1962 - 30 जुलाई 2015) पेशे से चार्टर्ड एकाउंटेंट और भारत का एक नागरिक था जो आतंकवाद के दोष में जुलाई २०१५ तक भारत में फाँसी पाने वाल अंतिम व्यक्ति था। वह १२ मार्च, १९९३ को मुंबई में हुए सीरियल बम ब्लास्ट के मुख्य दोषीओं में से एक था। १९९३ मुंबई बम विस्फोट की आतंकी घटना में एक दर्जन से अधिक जगहों पर धमाके हुए थे। इनमें २५७ लोग मारे गए थे और ७०० से अधिक घायल हुए थे। पंद्रह वर्षो तक चले मुकदमे में विशेष टाडा न्यायाधीश पीडी कोदे ने जुलाई २००७ में १२ लोगों को मौत की सजा सुनाई थी, जिसमें से एक मेमन था। उस पर धमाकों की साजिश में शामिल होने के अलावा वारदात के लिए वाहनों का इंतजाम व विस्फोटक लदे वाहनों को निर्दिष्ट जगहों पर खड़ा करवाने का आरोप था। फांसी की सजा सुनाए जाने के बाद से वो नागपुर सेंट्रल जेल में बंद था।मेमन की पुनर्विचार याचिका को खारिज करते हुए भारतीय सर्वोच्च न्यायालय ने उसकी फांसी बरकरार रखी थी। साल २०१४ में भारत के राष्ट्रपति प्रणब मुखर्जी के द्वारा भी उसकी दया याचिका खारिज की गई। हालाँकि उसके वकीलों ने फांसी की सजा को उम्रकैद में बदलने की मांग की थी। वकीलों की दलील थी कि वह सिर्फ धमाकों की साजिश में शामिल था न कि धमाकों को अंजाम देने में। कोर्ट के मुताबिक, याकूब मेमन, टाइगर मेमन और दाउद इब्राहिम मुंबई धमाकों के मुख्य षडयंत्रकारी थे। वो अपने परिवार में सबसे पढ़े लिखे व्यक्ति था। मेमन तब से भारतीय जेल में बंद था जब नेपाल पुलिस ने उसे काठमांडू से गिरफ्तार करके भारतीय जांच एजेंसी सीबीआई को सौंपा था। उस पर आरोप था कि वह एक अकाउंट से जुड़ी फर्म चला रहा था,जिसके जरिये वह अपने भाई टाइगर मेमन के गैर-कानूनी वित्तीय लेनदेन संभालता था। ३० जुलाई २०१५ को सुबह 6:30 प्रातः उसे फाँसी दी गई जो तमाम न्यायिक प्रक्रियाओं के पूरा होने पर उच्चतम न्यायालय के आदेशानुसार दे दी गई।
द्वितीय गोलमेज सम्मेलन
द्वितीय गोलमेज सम्मेलन 7 सितम्बर ,1931 को शुरू हुआ था ,जिसमें कांग्रेस ने भी भाग लिया था और 1 दिसम्बर 1931 को समाप्त हुआ था। यह सम्मेलन भी लन्दन में ही था। यह सम्मेलन साम्प्रदायिक समस्या पर विवाद के कारण असफल रहा। लन्दन से वापस आकर गाँधीजी ने पुनः सविनय अवज्ञा आन्दोलन प्रारम्भ किया।
1-इस सम्मेलन में कांग्रेस ने भाग लिया था जिसमें कांग्रेस की ओर से नेतृत्व महात्मा गांधी ने किया था! 2- इस सम्मेलन में सरोजनी नायडू और एनी बेसेंट ने भाग लिया था जिसमें महिलाओं का नेतृत्व एनी बेसेंट ने किया था! 3- यह सम्मेलन सांप्रदायिकता के कारण ऐसा असफल रहा था जिससे गांधी जी ने वापस भारत आकर 1932 में सविनय अवज्ञा आंदोलन फिर से प्रारंभ किया था! 4-गांधीजी दूसरे गोलमेज सम्मेलन में भाग लेने के लिए लंदन राज राजपूताना जहाज से गए थे! 5-इसी समय फ्रैंक मोरेस ने गांधी जी के बारे में कहा,"अर्द्ध नंगे फकीर की ब्रिटिश प्रधानमंत्री से वार्ता हेतु सेंट जेम्स पैलेस की सीढ़िया चढ़ने का दृश्य अपने आप में अनोखा एवं दिव्य प्रभाव उत्पन्न करने वाला था।
तृतीय गोलमेज सम्मेलन
तृतीय गोलमेज सम्मेलन का आरम्भ 17 नवम्बर से 24 दिसम्बर 1932 को हुआ था। इस सम्मेलन में कांग्रेस ने भाग नहीं लिया था। तीनों सम्मेलनों के दौरान इंग्लैण्ड का प्रधानमंत्री रैम्जे मैकडोनाल्ड था। इस सम्मेलन के समय भारत के सचिव सेमुअल होर थे। सम्मेलन में भाग लेने वाले सदस्यों की कुल संख्या 46 थी।
अन्नपूर्णा स्टूडियो
अन्नपूर्णा स्टूडियो भारत के शीर्ष फ़िल्म स्टूडियो में से एक है। यह हैदराबाद, भारत में स्थित है। इसकी स्थापना 1955 में अक्कीनेनी नागेश्वर राव ने किया है।
पोरसा धोररा
www.landrecords.mp.gov.inधोररा के जमीन की जानकारी के लिये- मुरैना जिले विकिपीडिया से. यह लेख जिले के बारे में है।देश भारत,राज्य मध्य प्रदेश प्रशासनिक प्रभाग चंबल मुख्यालय मुरैना तहसील 1. मुरैना, 2. Ambah, 3. Porsa, 4. Joura, 5. Sabalgarh और 6. Kailaras सरकार  • लोक सभा निर्वाचन क्षेत्रों मुरैना (श्योपुर जिले के साथ साझा)  • विधानसभा सीटों 1. Sabalgarh, 2. Joura, 3. Sumawali, 4. मुरैना, 5. Dimani और 6. Ambah क्षेत्र  • कुल 4998 किमी 2 (1930 वर्ग मील) जनसंख्या (2011)  • कुल 1,965,137  • घनत्व 390 / km2 (1000 / वर्ग मील)  • शहरी 22.56 जनसांख्यिकी  • साक्षरता 72.1  • लिंग अनुपात 839 प्रमुख राजमार्ग NH3 वेबसाइट आधिकारिक वेबसाइट मुरैना जिले (हिन्दी: मुरैना जिला) मध्य प्रदेश के मध्य भारतीय राज्य के 51 जिलों में से एक है। नाम, मुरैना में mor + रैना से ली गई है मोर काफी पाया जाता है, जहां जगह का मतलब है। भारत में मोर की शायद सबसे बड़ी संख्या के लिए घर जा रहा है की एक पहचान है जो मुरैना,। जिला चम्बल संभाग का हिस्सा है। मुरैना के शहर जिला और संभागीय मुख्यालयों है। जिला मुरैना से भोपाल, इंदौर, जबलपुर, ग्वालियर के बाद जनसंख्या के घनत्व में राज्य में पांचवां जिला है 1,965,137 2011 के रूप में की एक व्यापक रूप से छितरी हुई आबादी है। जिले के ज्यादातर खेत है, और वे मुरैना के भीतर गांवों के बारे में केवल 15% कनेक्ट हालांकि गाड़ियों, परिवहन के एक लोकप्रिय रूप है। मुरैना अपनी सरसों उत्पादन और मुख्यालय यहां स्थित सबसे प्रसिद्ध केएस ऑयल में से एक के लिए प्रसिद्ध है। इस क्षेत्र में यादव, गूजर और राजपूत का प्रभुत्व है।  [1]धौर्रा के बारे में जानकारी = 1.बापु का पुरा 2.सिरस का पुरा 3.इमली का पुरा 4.बगिया 5ग़ूज्र्र्न पुरा 6ख़लक का पुरा 7अमर का पुरा। हम बापु के पुरा के लोगो के बारे मे जाने'गे. बापु के पुरा मे बहुत से घ्रर हॆ घ्र्र के मुखिया क नाम हे। =
1-रघुपति सिंघ तोमर = पुत्र =मंगल सिंघ तोमर,रूबी,पूनम,नीलम,सोरभ! 2-निरपति तोमर = पुत्र/पुत्री = जयबीर ,सूबेदार,होला,अर्चना, 3-सोनू सिंघ तोमर = पुत्र/पुत्री = प्रमोद,तहसील्दर,नारायनतोमर,बिट्टी,>
4-बिजेन्द्र सिंघ तोमर = पुत्र/पुत्री = सुमित,अमित,प्रिया[गोलु],पुत्री 5-ऱाम्बीर सिंघ तोमर = पुत्र/पुत्री = भीम सिंघ तोमर,कुल्दीप ,पिन्टू, 6-राजबीर सिंग तोमर = पुत्र/पुत्री = आसिक,राहुल,>
7-होशियार सिंग तोमर = पुत्र/पुत्री = चतुर सिंग,चालाक सिंग,मुन्नी,
पोरसा तहसील
मुक्त ज्ञानकोश विकिपीडिया से मुरैना जिले विकिपीडिया से. यह लेख जिले के बारे में है।देश भारत,राज्य मध्य प्रदेश प्रशासनिक प्रभाग चंबल मुख्यालय मुरैना तहसील 1. मुरैना, 2. अम्बाह 3.पोरसा, 4. जौरा, 5. सबलगडऔर 6. कैलारस सरकार • लोक सभा निर्वाचन क्षेत्रों मुरैना (श्योपुर जिले के साथ साझा) • विधानसभा सीटों 1. Sabalgarh, 2. Joura, 3. Sumawali, 4. मुरैना, 5. Dimani और 6. Ambah क्षेत्र • कुल 4998 किमी 2 (1930 वर्ग मील) जनसंख्या (2011) • कुल 1,965,137 • घनत्व 390 / km2 (1000 / वर्ग मील) • शहरी 22.56 जनसांख्यिकी • साक्षरता 72.1 • लिंग अनुपात 839 प्रमुख राजमार्ग NH3 वेबसाइट आधिकारिक वेबसाइट मुरैना जिले (हिन्दी: मुरैना जिला) मध्य प्रदेश के मध्य भारतीय राज्य के 51 जिलों में से एक है। नाम, मुरैना में mor + रैना से ली गई है मोर काफी पाया जाता है, जहां जगह का मतलब है। भारत में मोर की शायद सबसे बड़ी संख्या के लिए घर जा रहा है कि एक पहचान है जो मुरैना,। जिला चम्बल संभाग का हिस्सा है। मुरैना के शहर जिला और संभागीय मुख्यालयों है। जिला मुरैना से भोपाल, इंदौर, जबलपुर, ग्वालियर के बाद जनसंख्या के घनत्व में राज्य में पांचवां जिला है 1,965,137 2011 के रूप में की एक व्यापक रूप से छितरी हुई आबादी है। जिले के ज्यादातर खेत है, और वे मुरैना के भीतर गांवों के बारे में केवल 15% कनेक्ट हालांकि गाड़ियों, परिवहन के एक लोकप्रिय रूप है। मुरैना अपनी सरसों उत्पादन और मुख्यालय यहां स्थित सबसे प्रसिद्ध केएस ऑयल में से एक के लिए प्रसिद्ध है। इस क्षेत्र में गूजरों के कुछ गाओं है बाकी इक्का दुक्की अन्य जातियों के अलावा तोमरों का प्रभुत्व है। [1] धौर्रा के बारे में जानकारी = 1.बापु का पुरा 2.सिरस का पुरा 3.इमली का पुरा 4.बगिया 5ग़ूजरन पुरा 6ख़लक का पुरा 7अमर का पुरा. खलक के पुरा से उत्तर में पाँडरी बाबा का मंदिर है ,जो वहाँ के लोगों में अति पूज्यनीय हैं।  पोरसा से 13 km दूरी पर एक गाँव सिलावली है। जो पहले चम्बल नदी के किनारे बसा हुआ था। इस गाँव के पुराने मुखियों में जंजारी बाबा प्रमुख हैं। सिलावली वर्तमान में बीहड़ से निकलकर समतल जमीन पर बसा बहुत बड़ा गाँव है। इसके अन्तर्गत आने वाले छोटे -छोटे पुरा(हिस्से)निम्न हैं। - नरे क पुरा(परिमालका पुरा),तिवरिया (पूते का पुरा),संकर जी का पुरा(चौधरी का पुरा),मंदिर का पुरा(रामनगर ),ताल का पुरा,दधिराम का पूरा,पेशगार कापुरा,आदर्शनगर ,चक्की पुरा,अज़ान का पुरा. मंदिर पुरा के अंत में जंजारी बाबा का करीब 200 वर्ष पुराना कुंआ आज भी स्थित है। नीलकंठ महाराज का मंदिर भी इसी से 300 m की दूरी पर है।
पोरसा धोररा तहसील
www.landrecords.mp.gov.in गाव धोररा की जमीन समबनधी जानकारी के लीये- मुक्त ज्ञानकोश विकिपीडिया से- मुरैना जिले विकिपीडिया से. यह लेख जिले के बारे में है।देश भारत,राज्य मध्य प्रदेश प्रशासनिक प्रभाग चंबल मुख्यालय मुरैना तहसील 1. मुरैना, 2. Ambah, 3. Porsa, 4. Joura, 5. Sabalgarh और 6. Kailaras सरकार • लोक सभा निर्वाचन क्षेत्रों मुरैना (श्योपुर जिले के साथ साझा) • विधानसभा सीटों 1. Sabalgarh, 2. Joura, 3. Sumawali, 4. मुरैना, 5. Dimani और 6. Ambah क्षेत्र • कुल 4998 किमी 2 (1930 वर्ग मील) जनसंख्या (2011) • कुल 1,965,137 • घनत्व 390 / km2 (1000 / वर्ग मील) • शहरी 22.56 जनसांख्यिकी • साक्षरता 72.1 • लिंग अनुपात 839 प्रमुख राजमार्ग NH3 वेबसाइट आधिकारिक वेबसाइट मुरैना जिले (हिन्दी: मुरैना जिला) मध्य प्रदेश के मध्य भारतीय राज्य के 51 जिलों में से एक है। नाम, मुरैना में mor + रैना से ली गई है मोर काफी पाया जाता है, जहां जगह का मतलब है। भारत में मोर की शायद सबसे बड़ी संख्या के लिए घर जा रहा है कि एक पहचान है जो मुरैना,। जिला चम्बल संभाग का हिस्सा है। मुरैना के शहर जिला और संभागीय मुख्यालयों है। जिला मुरैना से भोपाल, इंदौर, जबलपुर, ग्वालियर के बाद जनसंख्या के घनत्व में राज्य में पांचवां जिला है 1,965,137 2011 के रूप में की एक व्यापक रूप से छितरी हुई आबादी है। जिले के ज्यादातर खेत है, और वे मुरैना के भीतर गांवों के बारे में केवल 15% कनेक्ट हालांकि गाड़ियों, परिवहन के एक लोकप्रिय रूप है। मुरैना अपनी सरसों उत्पादन और मुख्यालय यहां स्थित सबसे प्रसिद्ध केएस ऑयल में से एक के लिए प्रसिद्ध है। इस क्षेत्र में यादव, गूजर और राजपूत का प्रभुत्व है। [1] धौर्रा के बारे में जानकारी = 1.बापु का पुरा 2.सिरस का पुरा 3.इमली का पुरा 4.बगिया 5ग़ूज्र्र्न पुरा 6ख़लक का पुरा 7अमर का पुरा
हम बापु के पुरा के लोगो के बारे में जाने'गे. बापु के पुरा में बहुत से घ्रर हॆ घ्र्र के मुखिया क नाम हे! =
1-रघुपति सिंघ तोमर = पुत्र =मंगल सिंघ तोमर,रूबी,पूनम,नीलम,सोरभ! 2-निरपति तोमर = पुत्र/पुत्री = जयबीर ,सूबेदार,होला,अर्चना, 3-सोनू सिंघ तोमर = पुत्र/पुत्री = प्रमोद,तहसील्दर,नारायनतोमर,बिट्टी,>
4-बिजेन्द्र सिंघ तोमर = पुत्र/पुत्री = सुमित,अमित,प्रिया[गोलु],पुत्री 5-ऱाम्बीर सिंघ तोमर = पुत्र/पुत्री = भीम सिंघ तोमर,कुल्दीप ,पिन्टू, 6-राजबीर सिंग तोमर = पुत्र/पुत्री = आसिक,राहुल,>
7-होशियार सिंग तोमर = पुत्र/पुत्री = चतुर सिंग,चालाक सिंग,मुन्नी,
132524 एपीएल
132524 एपीएल (जो कि पहले इसके अस्थायी उपाधि ) से जाना जाता था एक छोटा क्षुद्रग्रह है। यह क्षुद्रग्रह (एस्टेरॉएड) जिसका व्यास लगभग २.३ किलोमीटर है। १३ जून २००६ को न्यू होराइज़न्स नामक अंतरिक्ष यान जो कि प्लूटो ग्रह की अपनी निर्धारित यात्रा पर था इससे लगभग १०१,८६७ कि॰मी॰ की दूरी पर ०४:०५ यूटीसी पर गुज़रा था। यान द्वारा लिए गये चित्र और आँकणे यह बताते हैं कि एपीएल एक एस-श्रेणी का क्षुद्रग्रह है जो कि मुख्यत: सिलिका जैसे पदार्थ से बनी हुई चट्टान है।
"न्यू होराइज़न्स" के प्राथमिक निरीक्षक एलन स्टर्न ने इस क्षुद्रग्रह का जॉन्स हॉप्किन्स एप्लाइड फ़िजिक्स लैबोरेट्री जो कि इस मिशन को चला रही है के सदंर्भ में नामकरण किया।
रम्या कृष्णन
रम्या कृष्णन एक भारतीय फ़िल्म अभिनेत्री हैं। यह हिन्दी, तेलुगू, तमिल, मलयालम और कन्नड़ भाषा में 200 से अधिक फिल्मों में कार्य कर चुकी हैं।
इनका अभिनय में शुरूआत केवल 13 वर्ष की उम्र में हुआ। तब वे 8वीं कक्षा में पढ़ती थीं। यह एक मलयालम भाषा की फिल्म "नेरम पुलरुंबोल" में "मम्मूठी" और "मोहनलाल" के साथ मुख्य भूमिका में थीं। लेकिन इस फिल्म के प्रदर्शन में देरी हुई और यह फिल्म 1986 में प्रदर्शित हुई। इस कारण उनकी पहली प्रदर्शित फिल्म वेल्लाई मनसू (1985) नामक एक तमिल फिल्म बनी। जिस में उनके साथ वाई॰ जी॰ महेन्द्र ने अभिनय किया।
यह कई तमिल और तेलुगू फिल्मों में भगवान बनी हैं। जिसमें अम्मोरु (तमिल में अम्मान), राजा कालियाम्मान, श्री राजा राजेश्वरी, अन्नई कलीगम्बल, कुट्टी पिसासु और मदुरै मीनातचि है। इसके अलावा एक बहुत पहले के एक कन्नड़ फिल्म में वह कृष्णा रुक्मणी में भी इस प्रकार का किरदार निभाया था। जिसमें वे गड़ीबिड़ी गण्डा, मंगलयम ठंठुननएना और रक्था कन्नीरु के साथ अभिनय किया।
बाल पोषाहार के आधार पर भारत के राज्यों की सूची
भारत के राज्यों यह सूची बाल पूरक पोषण कार्यक्रम के प्रभावी कवरेज की स्थिति के आधार पर है। इस सूची के आँकड़े योजना आयोग द्वारा प्रकाशित 2011 समेकित बाल विकास सेवा मूल्यांकन रिपोर्ट से लिए गए हैं।
E-श्रेणी क्षुद्रग्रह
E-श्रेणी क्षुद्रग्रह (E-type asteroid) क्षुद्रग्रहों की एक श्रेणी है जिसके सदस्यों की सतह अकोन्ड्राइट होती है। यह अनुमान है कि यह सतह 'एनस्टैटाइट' () नामक सामग्री से बनी होती है, जो एक मैग्नीसियम-युक्त पाइरॉक्सीन सिलिकेट खनिज है (रासायनिक सूत्र MgSiO)। क्षुद्रग्रह घेरे के शुरुअती भाग में स्थित हंगेरिया परिवार के क्षुद्रग्रह अक्सर E-श्रेणी के होते हैं लेकिन घेरे के अंदरूनी भाग में इस श्रेणी के क्षुद्रग्रह कम ही मिलते हैं। E-श्रेणी और M-श्रेणी के क्षुद्रग्रहों में बहुत समानताएँ हैं लेकिन E-श्रेणी क्षुद्रग्रहों का ऐल्बीडो (चमकीलापन) अधिक होता है - जहाँ M-श्रेणी का ऐल्बीडो ०.१ से ०.२ के बीच होता है वहाँ E-श्रेणी का ०.३ या उस से ज़्यादा होता है।
वैभव चित्र मन्दिर सिनेमाघर
वैभव चित्र मन्दिर एक सिनेमाघर है जो पुणे ,हड़पसर में स्थित है।
नरेन्द्र प्रसाद दीक्षित
दुर्ग विश्वविद्यालय के प्रथम कुलपति के रूप में नियुक्त डॉ दीक्षित वर्तमान में रूसा (राष्ट्रीय उच्च शिक्षा अभियान) के सदस्य व गवर्नमेंट साइंस कॉलेज, दुर्ग के पूर्व प्राचार्य रह चुके हैं। उनकी पहली नियुक्ति सहायक प्राध्यापक के तौर पर सन १९७१ में शासकीय कन्या महाविद्यालय, बिलासपुर में हुई इसके बाद जून १९७६ में इनका स्थानांतरण साइंस कॉलेज दुर्ग में हुआ सन २००० से २००७ तक साइंस कॉलेज दुर्ग में प्राध्यापक के साथ ही एग्जाम कंट्रोलर का कार्यभार भी संभाला फिर सन २००७ से २०१० तक साइंस कॉलेज दुर्ग के प्राचार्य रहे डॉ॰ दीक्षित उच्च शिक्षा मंत्री प्रेम प्रकाश पांडेय सहित प्रदेश के कई नामी हस्तियों के गुरु रहे हैं।
P-श्रेणी क्षुद्रग्रह
P-श्रेणी क्षुद्रग्रह (P-type asteroid) क्षुद्रग्रहों की एक श्रेणी है जिसके सदस्यों का ऐल्बीडो (चमकीलापन) बहुत कम (०.१ से कम) होता है और जिनका उत्सर्जन वर्णक्रम (एमिशन स्पेक्ट्रम) बिना किसी ख़ास अवशोषण बैंड () के सिर्फ़ एक लालिमा दिखाता है। यह हमारे सौर मंडल की सबसे काली वस्तुओं में से हैं। वैज्ञानिक अनुमान लगाते हैं कि P-श्रेणी क्षुद्रग्रह कार्बनिक-युक्त (ओरगैनिक) सिलिकेट, जल-रहित सिलिकेट और कार्बन की सतह रखते हैं और उनका अंदरूनी भाग पानी की बर्फ़ का बना होता है। कुल मिलाकर ३३ P-श्रेणी के क्षुद्रग्रह ज्ञात हैं और यह क्षुद्रग्रह घेरे (ऐस्टेरोयड बेल्ट) के बाहरी हिस्से में स्थित हैं।
बख्शाली
बख्शाली (Bakhshali) पाकिस्तान के खैबर-पख्तूनख्वा के मर्दान जिले में स्थित एक गाँव एवं यूनियन काउन्सिल है। यह 34°17'0 उत्तरी अक्षांश तथा 72°9'0 पूर्वी देशान्तर पर समुद्र तल से 307 मीटर की उंचाई पर स्थित है।
यह गाँव इसलिये प्रसिद्ध है कि यहीं से सन १८८१ में प्राचीन भारतीय गणित की एक पाण्डुलिपि मिली जिसे आजकल बख्शाली पाण्डुलिपि कहते हैं।
A-श्रेणी क्षुद्रग्रह
A-श्रेणी क्षुद्रग्रह (A-type asteroid) क्षुद्रग्रहों की एक श्रेणी है। इस प्रकार के क्षुद्रग्रह काफ़ी कम हैं और सन् २०१५ तक केवल १७ ज्ञात थे। इनके उत्सर्जन वर्णक्रम (एमिशन स्पेक्ट्रम) में १ माइक्रोमीटर के तरंगदैर्घ्य (वेवलेंथ) पर एक अवशोषण बैंड () दिखता है जो ओलीवाइन की मौजूदगी का संकेत है। खगोलशास्त्रियों का अनुमान है कि यह ऐसे क्षुद्रग्रहों के भूप्रावार (मैंटल) का भाग होते हैं जिनमें सामग्री (धूल, बर्फ़, पत्थर व धातु) का परतीकरण हो चुका हो और जिन्हें ठोकर लगने से उनके कुछ भाग उखड़ गए हो।
टगिश झील
टगिश झील (Tagish Lake) कनाडा के ब्रिटिश कोलम्बिया और युकॉन प्रान्तों में स्थित एक झील है। यह १०० किमी लम्बी और २ किमी चौड़ी है। इस झील के दो बाज़ु हैं। एक भुजा, जिसे टाकु भुजा () कहा जाता है अधिकतर ब्रिटिश कोलम्बिया प्रान्त में है जबकि दूसऱीई भुजा, जिसे विन्डी भुजा () कहते हैं, अधिकतर युकॉन प्रान्त में पड़ती है।
टगिश झील उल्का
टगिश झील उल्का (Tagish Lake meteorite) एक उल्का है जो १८ जनवरी २००० में १६:४३ यूटीसी समय पर कनाडा के ब्रिटिश कोलम्बिया प्रान्त के पश्चिमोत्तरी भाग में टगिश झील के पास गिरा था। यह एक कार्बनयुक्त कोन्ड्राइट उल्का था।
१८ जनवरी २००० में उल्का अंतरिक्ष से पृथ्वी के वायुमंडल के ऊपरी भाग में दाख़िल हुआ और तेज़ गति से वायु के साथ हुई रगड़न से गरम होता गया और जलने लगा। ५० किमी और ३० किमी की ऊँचाई पर इसमें गरमी से विस्फोट हुआ जिसका धमाका १.७ किलोटन अनुमानित किया गया है। उत्तरी ब्रिटिश कोलम्बिया प्रान्त और दक्षिणी युकोन क्ष्रेत्र के स्थानीय निवासियों से उस समय आकाश में एक आग का बड़ा गोला दिखने की आँखों-देखी ख़बरे मिली हैं। इसके बाद सैंकड़ों टुकड़े आकर झील पर गिरे जो उस समय जमी हुई थी। झील पर जमी बर्फ़ से उल्का के लगभग ५०० अंश बरामद हो चुके हैं। स्थानीय निवासियों के अनुसार उस समय हवा में गन्धक की गन्ध आ रही थी और बहुतों ने सोचा की शायद किसी प्रक्षेपास्त्र (मिसाइल) का परीक्षण हो रहा है।
चाँद रात
चाँद रात हिन्दी-उर्दू और बंगाली शब्द है, जो भारत, बांग्लादेश और पाकिस्तान में उपयोग होता है। चाँद रात वह समय होता है, जब परिवार और मित्र बाहर खुले जगह पर नए चाँद को देखते हैं।
नया चाँद देखने की रात को "चाँद रात" कहते हैं। इस नए चाँद को देखने की रात के दुसरे दिन से इस्लामी कैलंडर के महीने की शुरूआत होती है। यानी चाँद रात उस महीने का आख़री दिन होता है, दुसरे दिन से अगले महीने की पहली तारीख शुरू होती है।  यह नाम संस्कृत के चंद्र (चाँद) और रात्रि (रात) शब्द से बना है। जिसे हिन्दी और उर्दू में चाँद और रात कहते हैं।
अकबरपुर उल्का
अकबरपुर उल्का (Akbarpur meteorite) १८ अप्रैल १८३८ में भारत के आधुनिक उत्तर प्रदेश राज्य के क्षेत्र में गिरा एक उल्का था। अपनी बनावट के आधार पर यह एक H-श्रेणी का साधारण कोन्ड्राइट उल्का है।
D-श्रेणी क्षुद्रग्रह
D-श्रेणी क्षुद्रग्रह (D-type asteroid) क्षुद्रग्रहों की एक श्रेणी है। इसके सदस्यों का ऐल्बीडो (चमकीलापन) बहुत कम (०.१ से कम) होता है और जिनका उत्सर्जन वर्णक्रम (एमिशन स्पेक्ट्रम) बिना किसी ख़ास अवशोषण बैंड () के सिर्फ़ एक लालिमा दिखाता है। D-श्रेणी के क्षुद्रग्रह क्षुद्रग्रह घेरे के बाहरी भाग में और उस से भी आगे पाए जाते हैं। कुछ खगोलशास्त्रियों का विचार है कि इस श्रेणी के क्षुद्रग्रह सौर मंडल के दूर-दराज़ कायपर घेरे में उत्पन्न हुए थे। सम्भव है कि सन् २००० में कनाडा में गिरा टगिश झील उल्का एक D-श्रेणी क्षुद्रग्रह का अंश रहा हो। यह भी संकेत है कि मंगल ग्रह का फ़ोबोस उपग्रह भी एक D-श्रेणी क्षुद्रग्रह रहा हो जो मंगल के गुरुत्वाकर्षण द्वारा फंसा लिया गया हो और उसके इर्द-गिर्द परिक्रमा करने लगा।
T-श्रेणी क्षुद्रग्रह
T-श्रेणी क्षुद्रग्रह (T-type asteroid) क्षुद्रग्रहों की एक श्रेणी है जो संख्या में बहुत कम हैं और क्षुद्रग्रह घेरे के भीतरी भाग में मिलते हैं। इनकी बनावट अज्ञात है। इनका उत्सर्जन वर्णक्रम (एमिशन स्पेक्ट्रम) केवल एक ०.८५ माइक्रोमीटर के पास का अवशोषण बैंड () दिखाता है, जिसके अलावा केवल एक लालिमा दिखती है। वैज्ञानिको का अनुमान है कि यह जल-रहित होते हैं। सम्भव है कि यह P-श्रेणी क्षुद्रग्रह या D-श्रेणी क्षुद्रग्रह से सम्बन्धित हो, या फिर एक बहुत ही परिवर्तित प्रकार के C-श्रेणी क्षुद्रग्रह हो।
टेट्रिस प्रभाव
टेट्रिस प्रभाव उन लोगों को होता है, जो एक ही प्रकार के खेल को खेलने में अत्यधिक समय नष्ट कर देते हैं। इस बीमारी का नाम टेट्रोमीनो नामक एक खेल से लिया गया है। जिसे बहुत समय तक खेलने के पश्चात आँखों को बंद करने के बावजूद इसके चित्र चलते हुए दिखाई देते हैं।
यह किसी खेल के अलावा वास्तविक दुनिया में किसी प्रकार के दिमाग को भ्रमित करने वाले छवि आदि से भी हो सकता है।
टेट्रिस (बहुविकल्पी)
टेट्रिस जून 1984 में बना एक ईट को मिलाने वाला एक खेल है।
टेट्रिस
टेट्रिस 6 जून, 1984 में बना एक ईट जोड़ने वाला वीडियो खेल है, जिसे एलेक्सी पाजीत्नोव ने बनाया है। यह पहला मनोरंजन सॉफ्टवेयर है, जिसे अमेरिका में भेज कर आईबीएम और कोमोडोर 64 में प्रदर्शित किया गया। 1980 में इसे घरेलू कम्प्युटर के लिए उपलब्ध कराया गया। इस समय इसे बहुत अधिक प्रसिद्धि मिली और 1989 में गेम बॉय के इसके एक संस्करण को 100 सबसे अच्छे खेल की सूची में पहले स्थान पर रखा गया।
इसका निर्माण 6 जून, 1984 में एलेक्सी पाजीत्नोव ने किया था। वह पहले एक नए उपकरण को जाँच रहे थे। इसके लिए वह सरल खेल का कोड बना कर उसे चलाने की कोशिश कर रहे थे। इसके पश्चात वह इस खेल को बनाने में लग गए। पहले इसमें 12 प्रकार के आकार होते थे। जिसके कारण यह खेल कठिन बन गया था। लेकिन बाद में इसे 7 आकार वाले खेल में बदल दिया गया। एलेक्ट्रोनिका 60 में केवल अक्षर ही दिखते थे, तो उन्होने इसमें अक्षर का ही उपयोग किया। लेकिन इससे वह बहुत जल्दी भर जाता था। इस कारण उन्होने सोचा की इसमें हटाने का भी तरीका होना चाहिए।
बरगीत
बरगीत () असम के नव वैष्णव धर्म के महापुरुष श्रीमन्त शंकरदेव और माधवदेव के द्वारा रचित उच्च अध्यत्मिक भाव सम्पन्न, निर्दिष्ट राग विशिष्ट, एक विशेष ढंग से गाए जाने वाले गीत हैं।ये गीत ब्रजावली भाषा मे रचित हैं और श्री कृष्ण का गुणगान करते हैं। बाणीकान्त काकति ने इन गीतों को 'महान सङ्गीत' कहा है, कालिराम मेधि ने इन्हें 'स्वर्गीय सङ्गीत' तथा देवेन्द्रनाथ बेजबरुवा ने 'पवित्र सङ्गीत' कहकर इनकी व्याख्या की है।
शंकरदेव ने प्रायः दो सौ चालीस वरगीतों की रचना की थी। एक अग्निकाण्ड में उनकी अधिकांश रचनाएँ नष्ट हो गयीं और केवल ३५ गीत बच पाए। माधवदेव ने कुल दो सौ चालीस वरगीत रचे जिसमें से केवल १८० प्राप्य हैं। १४८८ ई में शंकरदेव द्वारा रचित 'मन मेरि राम चरनहि लागु' इतिहास का प्रथम वरगीत है।
बालगोपाल के विभिन्न शिशु लीलाएँ, जैसे शरारत, खेल-खिलवाड़, चौर्य-चातुर्य, अभिमान, गोप कृष्ण के गोपी लीलाएँ, जैसे गोपियों के साथ नृत्य करना, गोपियों के विच्छेद और कृष्ण प्रेम की व्याकुलता, उद्धव के अपने बांधव कृष्ण के प्रति प्रेम और भक्ति, कृष्णविहीन वृन्दावन के दुखद वातावरण का वर्णन आदि वरगीत के विषय हैं।
कुछ बरगीतों मे मानव जीवन की नश्वरता, धन जन, रूप यौवन की अस्थायित्व, काम-क्रोधादि की दौरात्म तथा दूसरी ओर भक्ति का महात्म्य, मुक्ति के लिए भगवान के सामने आत्मसमर्पण आदि परमार्थिक बातें भी वर्णित हैं।
महापुरुष शंकरदेव का पहला बॉरगीत है "मन मेरि राम चरनहि लागु" (मेरे मन राम के चरणों में लगो) जिसका रचनाकाल लगभग १५१५ है। वो था जुरुजन के पहले तीर्थभ्रमण का समय। अनुमान किया जाता है कि धनश्री राग पर आधारित ये वरगीत वद्रिका आश्रम मे लिखा गया था। बदरिकाश्रम की यह घटना गुरु चरित मे पाया जाता है "..গৈ বদৰিকাশ্ৰমে উঠি উদ্ধৱক দৰশন হৈছেগৈ৷ তাত দক্ষিণ বাহুত বাঢ়িছে মাংস৷ সৰ্ববজয় আতৈ বোনে , কিবা হবহে৷ গুৰু বোলে আমাৰ সখা ইষ্ট এজন পুৰুষ মাধৱ নামে জন্মিছে৷" (गोइ बॉदॉरिकस्रॉम उथि उद्धॉवॉक दॉरॉखॉन होइसैगोइ। तात दोक्ख्यिन बाहुत बार्हिसे मांखॉ। खॉर्बॉबॉजॉय अतोइ बाने, किब होबोहै। गुरु बोले आमार खॉखा इस्तॉ एजॉन पुरुख माधऑव नामे जॉन्मिसै।")
रीता चौधुरी
रीता छौधुरी (असमीया भाषा मे ৰীতা চৌধুৰী (रिता सोउधुरि)) एक विख्यात असमीया कवियित्री, उपन्यासिक है। उन्हे साहित्य अकादेमी स्म्मान भी मिला है। वह वर्तमान भारत के नेशनल बुक ट्रस्ट के संचालक है। वह गुवाहाटी के कॉतॉन महाविद्यालय की प्रवक्ता है।
Q-श्रेणी क्षुद्रग्रह
Q-श्रेणी क्षुद्रग्रह (Q-type asteroid) क्षुद्रग्रहों की एक श्रेणी है जो संख्या में बहुत कम हैं और क्षुद्रग्रह घेरे के भीतरी भाग में मिलते हैं।
Q-श्रेणी क्षुद्रग्रहों के उत्सर्जन वर्णक्रम (एमिशन स्पेक्ट्रम) में १ माइक्रोमीटर के तरंगदैर्घ्य (वेवलेंथ) पर ओलीवाइन और पाइरॉक्सीन की मौजूदगी जतलाने वाला स्पष्ट अवशोषण बैंड () मिलता है। इस बैंड की ढलान से धातु की उपस्थिति का भी पता चलता है। ०.७ माइक्रोमीटर के आस-पास भी एक बैंड नज़र आता है। कुल मिलाकर इनका वर्णक्रम V-श्रेणी और S-श्रेणी के बीच का होता है।
पृथ्वी पर गिरने वाले अधिकतर उल्काओं 'साधारण कोन्ड्राइट' श्रेणी के होते हैं, जिनका वर्णक्रम Q-श्रेणी क्षुद्रग्रहों से मिलता-जुलता है। इस तथ्य को देखकर खगोलशास्त्री सोचते हैं कि Q-श्रेणी क्षुद्रग्रह ज़रूर भारी संख्या में मौजूद होंगे, हालांकि सन् २०१५ तक कुल मिलाकर इस श्रेणी के केवल २० क्षुद्रग्रह खोजे जा चुके थे।
V-श्रेणी क्षुद्रग्रह
V-श्रेणी क्षुद्रग्रह (V-type asteroid) क्षुद्रग्रहों की एक श्रेणी है जिसके सदस्य ४ वेस्टा से मिलते-जुलते हैं (और जिस कारण से इस श्रेणी को 'V' कहा जाता है)। ४ वेस्टा इस श्रेणी का सबसे विशालकाय क्षुद्रग्रह है। हमारे सौर मंडल के क्षुद्रग्रह घेरे के लगभग ६% क्षुद्रग्रह इस श्रेणी के हैं।
V-श्रेणी के क्षुद्रग्रहों की कक्षाएँ (ओरबिट) ४ वेस्टा से मिलते-जुलते होते हैं। यह देखकर खगोलशास्त्री अनुमान लगाते हैं कि इनमें से अधिकतर किसी प्रहार या प्रहारों द्वारा वेस्टा से ही टूटकर अलग हुए थे। वेस्टा के दक्षिणी गोलार्ध (हेमिसफ़ियर) में रियासिल्विया () नामक एक ५०५ किमी का प्रहार क्रेटर है और सम्भव है कि यही अधिकांश V-श्रेणी क्षुद्रग्रहों का स्रोत हो।
V-श्रेणी क्षुद्रग्रहों का ऐल्बीडो (चमकीलापन) मध्यम होता है और S-श्रेणी क्षुद्रग्रहों के समान होता है, जो पत्थरयुक्त-लोहे और कोन्ड्राइट के बने होते हैं। V-श्रेणी में S-श्रेणी की तुलना में अधिक पाइरॉक्सीन होता है, और इनकी संख्या भी S-श्रेणी की तुलना में काफ़ी कम है। V-श्रेणी के उत्सर्जन वर्णक्रम (एमिशन स्पेक्ट्रम) में ०.७५ माइक्रोमीटर के तरंगदैर्घ्य (वेवलेंथ) पर एक तगड़ी धारी और फिर १ माइक्रोमीटर पर भी एक धारी दिखती है। इसके अलावा इनमें ०.७ माइक्रोमीटर से नीचे लालिमा नज़र आती है। यह वर्णक्रम पृथ्वी पर गिरने वाले HED उल्काओं () जैसा है जो एक प्रकार के अकोन्ड्राइट उल्का होते हैं।
R-श्रेणी क्षुद्रग्रह
R-श्रेणी क्षुद्रग्रह (R-type asteroid) क्षुद्रग्रहों की एक श्रेणी है जो संख्या में कम हैं और क्षुद्रग्रह घेरे के भीतरी भाग में मिलते हैं।
R-श्रेणी क्षुद्रग्रहों का ऐल्बीडो (चमकीलापन) मध्यम होता है और उत्सर्जन वर्णक्रम (एमिशन स्पेक्ट्रम) में यह V-श्रेणी क्षुद्रग्रहों और A-श्रेणी क्षुद्रग्रहों के दरम्यान का स्थान रखते हैं। इनके वर्णक्रम में १ और २ माइक्रोमीटर के तरंगदैर्घ्य (वेवलेंथ) पर ओलीवाइन और पाइरॉक्सीन की मौजूदगी जतलाने वाला स्पष्ट अवशोषण बैंड () मिलते हैं। इसके अलावा ०.७ माइक्रोमीटर से नीचे बहुत लालिमा दिखती है।
अपराध दर के आधार पर भारत के राज्यों की सूची
भारत के राज्यों और केन्द्र-शासित प्रदेशों की यह सूची 2012 में घटित संज्ञेय अपराध दर के आधार पर है और यह दर्शाति है कि प्रत्येक राज्य में प्रति 1,00,000 लोगों पर कितने संज्ञेय अपराध घटित हुए। यह आँकड़े राष्‍ट्रीय अपराध रिकॉर्ड ब्‍यूरो द्वारा प्रकाशित 2012 भारत में अपराध रिपोर्ट से लिए गए हैं।
इस सूची के अनुसार केरल में सर्वाधिक 455.8 संज्ञेय अपराध दर्ज किए गए जबकि नागालैण्ड सबसे कम अपराध दर वाला प्रदेश है।
गृह स्वामित्व के आधार पर भारत के राज्यों की सूची
भारत के राज्यों की यह सूची प्रतिशत में परिवारों द्वारा उनके घरों के स्वामित्व की है जो 2001 की जनगणना पर आधारित है।